Paulus kry ondersteuning van die gemeente van Filippi. Hy is in de tronk. Dit beteken dat hy in moeilike omstandighede is. Dit is verseker so dat Paulus groot moeilikhede in sy lewe het omdat hy Christus volg. Omdat hy Christus as die enigste Verlosser verkondig en die HERE as die enigste God. In die vorige vers lees ons dat Paulus ook tye in sy lewe geken het dat hy baie gehad het. Hy ken armoede, hartseer maar ook oorvloed en blydskap. So is dit ook in lewens van baie mense wat nou op hierdie aarde leef. Ook as jy 'n Christen is. Die geloof in Christus is geen sonskyngeloof nie. Dit is nie so dat jy omdat jy regtig met jou hart glo alles van Koning Christus kry wat jy nou wil hê nie. Die lewe van 'n Christen kan 'n lewe wees vol armoede, vol van hartseer. Ons moet ook nie vergeet dat ook as ons in groot welvaart leef ons 'n groot geloof nodig het om regtig as Christen te bly leef. Dit is nie sommerso dat ons in Spreuke 30 hierdie wens van Agur lees: "Gee my nie armoede of rykdom nie, laat my geniet die brood wat vir my bestem is." Spreuke 30:8 Die HERE beloof ons geen sonskyngeloof nie, die evangelie is nie die welvaartsevangelie nie. Die HERE beloof ons dat Hy in alle omstandigheden wil gee dat ons op Christus kan bou. Dat ons die krag van Christus deur die Gees kry om die toekoms raak te sien waarin alle ellende en verleiding vir altyd vir God se kinders verdwyn het. Christus gee ons wat ons in alle omstandighede nodig het op die gebed!